**ByteDance Ltd.** (kiinaksi 字节跳动有限公司) on kiinalainen monikansallinen Internet-teknologiayritys, joka on keskittynyt viihde- ja uutissovelluksiin.. Yrityksen pääkonttori sijaitsee Pekingissä.  Vuonna 2012 perustetun yrityksen perustaja on Zhang Yiming. Toukokuussa 2020 ByteDancen arvon arvioitiin olevan yli 100 miljardia Yhdysvaltain dollaria.

ByteDancen kärkituotetta Toutiao ("Otsikot") käytetään sisältöalustana Kiinassa ja ympäri maailman. Toutiao oli alun perin uutisten suosituskone, mutta siitä on vähitellen kehittynyt alusta, jossa on sisältöä eri muodoissa, kuten teksteinä, kuvina, kysymys-ja-vastaus-postauksina, mikrobloggauksia ja videoita. 

ByteDance on myös lyhyisiin videoihin keskittyneiden Tiktokin ja sen kiinalaisen sisarsovelluksen Douyinin kehittäjä.

Vuoteen 2020 mennessä ByteDancea on syytetty muun muassa alaikäisille levitetystä pornosta, Kiinan hallinnolle toimitetuista yksityisistä tiedoista, sensuurista, informaatiosodasta ja vakoilusta.

Historia
--------

Yrityksen perustaja, ohjelmistoinsinööri Zhang Yiming sai ideansa yritykseen istuessaan pekingiläisessä metrossa vuonna 2011. Hän huomasi, että matkustajat olivat siirtymässä sanomalehtien lukemisesta älypuhelimen käyttöön ja päätteli, että älypuhelin korvaisi sanomalehdet ja tietokoneen tärkeimpänä tiedon lähteenä. Zhang perusti internetalan yrityksensä ByteDancen vuonna 2012. Hän halusi luoda yrityksen, joka yhdistäisi ihmisiä informaatioon samalla tavalla kuin Facebook yhdisti ihmisiä toisiin ihmisiin. Kuudessa vuodessa yrityksestä tuli maailman arvokkain startup, kun se ohitti titteliä pitkään hallinneen kyytipalvelu Uberin.

Marraskuussa 2017 ByteDance osti sosiaaliseen mediaan keskittyneen Musical.ly-startup-yrityksen. Kaupan arvo oli noin miljardi Yhdysvaltain dollaria. Elokuussa 2018 Musical.ly yhdistettiin Tiktokin kanssa, jolloin siitä tuli globaali sovellus.*lähde?*

Marraskuussa 2018 ByteDancella oli kaikilla alustoillaan yhteensä yli 800 miljoonaa päivittäistä aktiivista käyttäjää (ja yli miljardi rekisteröitynyttä käyttäjää).  Yrityksen arvo oli 78 miljardia dollaria, ja sitä pidettiin yhtenä maailman arvokkaimmista "yksisarviseksi" luokitellusta startup -yriyksestä. Yhtiöllä oli strategisia kumppanuuksia Kiinan valtion tukemien yritysten kanssa Pekingissä ja Shanghaissa. Julkisuudessa väitettiin, että se oli työskennellyt Kiinan hallituksen kanssa sensuroidessaan ja tutkiessaan Xinjiangin uudelleenkoulutusleirejä ja muita hallituksen kiistanalaisiksi katsomia aiheita. Joulukuussa 2018 ByteDance haastoi Huxiun oikeuteen kunnianloukkauksesta sen jälkeen, kun Huxiu väitti ByteDancen intiankielisen uutissovelluksen Helon levittävän väärää tietoa. 

Syyskuussa 2019 The Washington Post uutisoi, etteivät Hongkongissa levinneet mielenosoitukset näkyneet Tiktokissa juuri ollenkaan. The Guardian taas kertoi, että Tiktok-sovellusta moderoidaan siten, että julkaisut tukisivat Kiinan ulkopoliittista linjaa. Käytännössä siis esimerkiksi Taivaallisen rauhan aukion mielenosoitukseen, etnisten ryhmien välisistä konflikteihin tai Kiinan uiguurivähemmistön sortoon liittyvät sisällöt poistetaan. Palvelun poistolistalla on ollut myös seksuaalivähemmistöihin kuuluvien, liikuntarajoitteisten ja ylipainoisten käyttäjien jakamaa sisältöä. Yhtiö reagoi kritiikkiin uudistamalla moderointiohjeitaan ja lokalisoimalla käytäntöjään.

Toukokuussa 2020 Bloomberg arvioi yhtiön arvon ylittäneen sata miljardia dollaria. Jos yhtiö listautuisi nyt pörssiin, voisi sen markkina-arvo olla joidenkin arvioiden mukaan jopa 180 miljardia. ByteDance kertoi Disneyn streaming-liiketoiminnan johtajan Kevin Mayerin siirtyvän ByteDanceen. Kesäkuusta 2020 alkaen Mayerista tuli Tiktokin toimitusjohtaja ja ByteDance-konsernin operatiivinen johtaja, joka raportoi suoraan yhtiön toimitusjohtajalle Zhang Yimingille.

Organisaatio
------------

Vuonna 2020 yhtiöllä oli 60 000 työntekijää 126 kaupungissa ja se toimi yli 30 maassa. Ulkomaalaisia yhtiön työntekijöistä oli noin kymmenen prosenttia, mutta yhtiö tavoitteli määrän nostamista puoleen vuonna 2021.

Vuonna 2020 ByteDancen rahoittajiin kuului muun muassa Kohlberg Kravis Roberts, japanilainen teknologiajätti Softbank, yhdysvaltalainen pääomasijoitusyhtiö Sequoia Capital, General Atlantic ja Hillhouse Capital Group.

Tuotteita
---------

Yrityksen tuotteiden perusteena on tekoäly, jonka avulla informaatiota näytetään käyttäjille heidän henkilökohtaisten tietojensa pohjalta muodostettujen suositusten perusteella. Vuonna 2020 kuusi Kiinan kymmenestä suosituimmasta puhelinsovelluksesta oli ByteDancen tekemiä. Viihde- ja uutissovellusten lisäksi yhtiö toimii myös verkkokaupan, pelien ja viestipalvelujen parissa. Vuonna 2020 se kehitteli omaa musiikin suoratoistopalvelua ja verkkoympäristöön suunnattuja koulutuspalveluja sekä harkitsi oman älypuhelimen valmistamista.

### Neihan Duanzi

ByteDance julkaisi maaliskuussa 2012 ensimmäisen sovelluksensa. Neihan Duanzi (内涵 段子) -sovelluksen avulla käyttäjät saattoivat levittää vitsejä, meemejä ja humoristisia videoita. Suosionsa huipulla vuonna 2017 sovelluksella oli yli 200 miljoonaa käyttäjää. 

Huhtikuussa 2018 ByteDance sulki Neihan Duanzin pysyvästi, koska kansallinen radio- ja televisiohallinto syytti sovellusta "mauttoman" ja "väärän" sisällön julkaisemista ja "sen käyttäjilleen synnyttämästä voimakkaasta katkeruuden tunteesta".  Zhang Yiming perusteli palvelun sulkemista sillä, että sovellus oli "epäsuhtainen sosialististen perusarvojen kanssa" ja lupasi, että ByteDance "syventää edelleen yhteistyötä" Kiinan viranomaisten kanssa edistääkseen sen linjauksia.  Palvelun sulkemisen jälkeen ByteDance ilmoitti suosivansa rekrytoinnissa Kiinan kommunistisen puolueen jäseniä palkkaamisessa ja nostavan sensuroijien määrän 6 000:sta 10 000:een.  

### Toutiao

Toutiaon ensimmäinen versio julkaistiin elokuussa 2012,  viisi kuukautta sen jälkeen, kun Zhang perusti ByteDancen. Joulukuussa 2012 Toutiaolla oli miljoona päivittäistä aktiivista käyttäjää. 

Tammikuussa 2014 yritys perusti uuden "Toutiaohao" (头条号) -alustan, jolla houkuteltiin palveluun lisää niin ammattimaisesti luotuja kuin myös käyttäjien itse luomia sisältöjä. Palveluun lisättiin samana vuonna myös mahdollisuus videoiden jakamiseen. Toutiao näytti käyttäjilleen sisältöä ensi sijassa heidän mielenkiinnon kohteidensa mukaan, jolloin sisällöntuottajat saivat yleisöä luomilleen sisällöille pitkäjännitteisesti. Eräs usein käytetty esimerkki palvelun menestyneistä sisällöntuottajista on "Zhuguan Baba" (猪倌巴巴), nuori siankasvattaja Pohjois-Kiinasta, jonka sikojen kasvattamisesta kertovat sisällöt saivat miljoonia seuraajia Toutiaossa. 

Helmikuussa 2016 Toutiao-alustalla aloitettiin etsintäkuulutukset kadonneista henkilöistä. Seuraavana vuonna palvelun avulla löydettiin 3573 kadonneeksi ilmoitettua henkilöä. 

Elokuussa 2019 ByteDance julkaisi Toutiao-haun osana Toutiao-uutisportaaliaan. 

Räätälöityjä uutissisältöjä tarjoava Jinri Toutiao oli vuonna 2020 yksi Kiinan suosituimmista puhelinsovelluksista.

### Xigua Video

Maaliskuussa 2016 ByteDance julkaisi Toutiao Videon, jonka nimi muutettiin myöhemmin Xigua Videoksi (西瓜 视频, myös Watermelon Video). Xigua Video keskittyi lyhyisiin videoihin, jotka olivat keskimäärin 2–5 minuuttia pitkiä. Sittemmin palveluun on voinut ladata myös pidempiä videoita. 

### Tiktok

*Pääartikkeli: Tiktok*
Helmikuussa 2019 Yhdysvaltain kauppakomissio antoi TikTok Inc.:lle 5,7 miljoonan dollarin euron sakon sen kerättyä tietoa alle 13-vuotiailta Lasten yksityisyydensuojalalain vastaisesti Yhdysvalloissa.   ByteDance on lisännyt Tiktokiin myöhemmin lapsille tarkoitetun tilan, joka estää videoiden lataamisen, käyttäjäprofiilien perustamisen, yksityisviestien lähettämisen ja muiden videoiden kommentoinnin, mutta sallii sisältöjen katselun.

### Muita tuotteita

Elokuussa 2015 ByteDance julkaisi TopBuzzin, joka keskittyi videoihin, artikkeleihin, tuoreisiin uutisiin ja GIF-tiedostoihin. Palvelu toimi ensin Yhdysvalloissa ja vuodesta 2016 lähtien myös Brasiliassa. Syyskuussa 2018 ByteDance julkaisi Japanissa ammattimaisesti tuotettuun videosisältöön keskittyneen TopBuzz Videon.  Lokakuussa 2016 ByteDance sijoitti Intian suurimpaan kansankielistä sisältöä jakelevaan Dailyhunt-alustaan.  Joulukuussa 2016 ByteDance sijoitti indonesialaiseen BABE:en, joka keskittyi uutisten suositteluun. 

Helmikuussa 2017 ByteDance osti Flipagramin. Heinäkuussa 2017 ByteDance julkaisi Kaakkois-Aasiassa käyttäjien tuottamiin lyhyisiin videoihin keskittyneen Hypstar (Vigo Video) -alustan.  Marraskuussa 2017 ByteDance osti globaalin News Republic -uutissovelluksen ja globaalin huulisynkkausvideoihin keskittyneen musical.ly:n.   Marraskuussa 2019 ilmoitettiin, että ulkomaisia investointeja Yhdysvalloissa tutkiva komitea oli alkanut tutkia ByteDancen musical.ly-hankintaa kansalliseen turvallisuuteen vedoten sen jälkeen, kun palvelu oli sulautunut Tiktokiin elokuussa 2018. 

Marraskuussa 2017 ByteDance osti News Republicin Cheetah Mobilelta.

Vuonna 2018 ByteDance perusti Gogokidin, verkossa toimivan lapsille suunnatun englanninkielisen oppimisalustan, joka tarjosi kiinalaisille lapsille henkilökohtaisia oppitunteja äidinkielenään englantia puhuvilta.

Joulukuussa 2019 ByteDance alkoi testata musiikin suoratoistosovellus Ressoa Intiassa ja Indonesiassa.  Sovellus julkaistiin virallisesti maaliskuussa 2020 ja sitä kuvailtiin "sosiaaliseksi musiikin suoratoistosovellukseksi". Resson avulla käyttäjät voivat muun muassa kommentoida musiikkia, lainata ja jakaa sanoituksia kuunnellessaan täyspitkiä kappaleita.  Resson mukaan sillä on lisenssisopimukset muun muassa Warner Music Groupin, Sony Music Entertainmentin, Merlinin ja Beggars Groupin kanssa. 

Huhtikuussa 2020 Kiinan virtuaaliavaruuteen keskittynyt hallintoelin määräsi ByteDancen sulkemaan Feishun, joka oli toimistoille suunnattu yhteistyöalusta. Syynä sulkemiseen oli se, että työkalua voitiin käyttää Internet-sensuurin kiertämiseen. 

#### Luettelo kansainvälisistä tuotteista

* Vigo Video / Hypster / Flipagram (yhdistetty Tiktokiin)
* TopBuzz
* News Republic
* Lark (Tuottavuustyökalu, jota voi verrata G Suite:en)
* Helo (Intiassa toimiva mikroblogialusta)
* BaBe (Uutissyöte Indonesiassa)
* Resso (suoratoistopalvelu Kaakkois-Aasiassa)
* Peoople (Sosiaaliseen suositteluun perustuva sovellus ystäville)
* Sharee (Mielenkiinnon kohteisiin perustuva palvelu Japanissa)
* CapCut (videoeditointiohjelma mobiililaitteille)

Teknologia
----------

Vuonna 2016 ByteDancen tekoälyosasto ja Pekingin yliopisto kehittivät Xiaoming-botin ( 张小明 ), tekoälyn hyödyntävän robotin, joka kirjoittaa uutisartikkeleita. Botti julkaisi 450 artikkelia 15 päivän 2016 kesäolympialaisista Rio de Janeirosta. Xiaomingbot julkaisi uutisensa keskimäärin kaksi sekuntia tapahtuman jälkeen. 

ByteDancen tutkimusryhmä perustettiin maaliskuussa 2016. Ryhmää johtaa Wei-Ying Ma, joka toimi aiemmin apulaisjohtajana Microsoft aasilaisessa tutkimuskeskuksessa. Tutkimusryhmä keskittyy tekoälyn (teksti, kuvat, videot) ymmärtämiseen syvällisesti ja suurten koneoppimisen algoritmien kehittämiseen voidakseen laatia yksilöityjä informaatiosuosituksia.

Yrityskulttuuri
---------------

Bytedance eroaa yrityskulttuuriltaan kiinalaisista yrityksistä: hierarkia on vähäistä, työntekijät puhuttelevat toisiaan nimillä titteleiden sijaan ja uusia työntekijöitä rohkaistaan haastamaan vanhoja työntekijöitä. Zhang tapaa työntekijöitä kasvotusten joka toinen kuukausi ja vastaa heidän kysymyksiinsä. South China Morning Postin mukaan Zhang ja muu yrityksen johto tuottaa säännöllisesti sisältöä yrityksen sovelluksiin kuten Tiktokiin ja jos video ei saa riittävästi tykkäyksiä, joutuu tekemään tietyn määrän punnerruksia. Zhang on ottanut mallia yritysstrategiaansa amerikkalaisilta teknologiajäteiltä kuten Googlelta. Yritykseen halutaan palkata "hyviä tyyppejä" välittämättä heidän koulutuksestaan, työkokemuksestaan tai titteleistään.

Siinä missä kiinalaisissa internetalan yhtiöissä työskennellään yleensä kellon ympäri kuutena päivänä viikossa, Nikkei Asian Reviewn mukaan Bytedancella täytyy olla valmis tekemään töitä joka päivä ja se, että työpäivä päättyy jo iltakymmeneltä on harvinainen poikkeus. Pitkien työpäivien vuoksi Bytedance tarjoaakin työntekijöilleen asuntoja työpaikan läheltä.

ByteDance yrittää pitää matalaa profiilia, jottei herättäisi Kiinan tai Yhdysvaltojen hallinnon huomiota. Siksi Zhang puhuu harvoin julkisesti ja kieltää myös työntekijöitä antamasta haastatteluita.

Lähteet
-------

1. ↑  TikTok parent ByteDance rakes in USD 20 billion revenue in 2019, up 180% year-on-year: Report *netflixinvestor.com*. Viitattu 3.5.2020.
2. 1 2 3 4 5 6 7 8 9 10 11 12 13 14  Teknologia | Tiktokin omistava yhtiö nousi maailman arvokkaimmaksi startupiksi, sitten epäilykset heräsivät – "Halusimme nähdä sellaisen kuvan Kiinasta, jota ei ollut olemassakaan" *Helsingin Sanomat*.  10.7.2020. Viitattu 10.7.2020.
3. ↑  Bytedance company profile - Office locations, Competitors, Funding, Valuation, Financials, Employees, Key People, Subsidiaries, News *Craft.co*.  Arkistoitu 8.7.2019. Viitattu 21.1.2019. (englanniksi)
4. ↑  ByteDance *Bytedance.com*.  Arkistoitu 20.1.2019. Viitattu 21.1.2019.
5. ↑  ByteDance, the Chinese company behind TikTok, is now reportedly worth over $100 billion *Business Insider*. Viitattu 22.5.2020.
6. ↑  Osawa: How a News Startup Caught China's Tencent by Surprise *The Information*.  19.7.2017.  Arkistoitu 13.5.2018. Viitattu 23.3.2018.
7. ↑  Twitter · Twitter  18 November 2018. Twitter.  Arkistoitu 17 September 2019. Viitattu 20 November 2018.
8. 1 2  Cockerell: Xinjiang's TikTok wipes away evidence of Uyghur persecution *Coda Media*.  24.1.2020. Viitattu 2.7.2020. en-US
9. ↑  Liao: TikTok parent ByteDance sues Chinese news site that exposed fake news problem *TechCrunch*.  19.12.2018.  Arkistoitu 2.3.2019. Viitattu 1.3.2019.
10. ↑  Ltd: ByteDance Names Kevin Mayer Chief Operating Officer *www.prnewswire.com*. Viitattu 21.5.2020. (englanniksi)
11. ↑  宁静上《冒犯家族》遭"吐槽" 内涵段子app用户的神评论太犀利了 *tech.ifeng.com*.  Arkistoitu 18.6.2019. Viitattu 18.6.2019.
12. ↑  Jokes app Neihan Duanzi shuttered by China's media regulator for 'vulgarity' | Society News *SupChina*.  12.4.2018.  Arkistoitu 31.5.2019. Viitattu 18.6.2019. en-US
13. ↑  Spence: ByteDance Can't Outrun Beijing's Shadow *Foreign Policy*.  January 16, 2019.  Arkistoitu January 16, 2019. Viitattu September 15, 2019.
14. ↑  Pham: Why China's tech giants are cozying up to the Communist Party *CNN*.  2.11.2018.  Arkistoitu 11.5.2019. Viitattu 17.9.2019.
15. ↑  Bandurski: Tech Firms Tilt Toward the Party *China Media Project*.  May 2, 2018.  Arkistoitu May 2, 2018. Viitattu September 16, 2019.
16. ↑  Bischoff: The simple news reader app that's taking China by storm just netted $100 million funding from Sequoia Capital *Tech in Asia*.  3.6.2014.  Arkistoitu 13.5.2018. Viitattu 12.1.2018.
17. 1 2  Hariharan: The Hidden Forces Behind Toutiao: China's Content King *Y Combinator*.  12.10.2017.  Arkistoitu 12.11.2019. Viitattu 12.11.2019.
18. ↑  Xueqing: How a 24-Year-Old Blogger Became China's Pig Whisperer *Sixth Tone*.  8 November 2016.  Arkistoitu 24 January 2018. Viitattu 12 January 2018.
19. ↑  Jing: This migrant worker lost his 56-year-old mentally ill sibling during Lunar New Year travel crush. Toutiao helped find him *South China Morning Post*.  15.2.2018.  Arkistoitu 14.3.2018. Viitattu 21.3.2018.
20. ↑  Saini: Toutiao Search is online now, a search engine from ByteDance *Revyuh*.  12.8.2019.  Arkistoitu 12.11.2019. Viitattu 12.11.2019.
21. ↑  西瓜视频上线，今日头条视频布局呈鼎立之势 *Sohu.com*.  8 June 2017.  Arkistoitu 22 June 2018. Viitattu 12 January 2018.
22. ↑  ByteDance to enter long-form streaming video market *South China Morning Post*.  15.9.2018.  Arkistoitu 13.12.2019. Viitattu 10.5.2020. (englanniksi)
23. ↑  Video Social Networking App Musical.ly Agrees to Settle FTC Allegations That it Violated Children's Privacy Law *Federal Trade Commission*.  26 February 2019.  Arkistoitu 4 November 2019. Viitattu 3 November 2019. (englanniksi)
24. ↑  Lieber: TikTok has been illegally collecting children's data *Vox*.  28 February 2019.  Arkistoitu 31 August 2019. Viitattu 1 March 2019.
25. ↑  2016 Chinese App Overseas Performance Report *Cheetah Data*.  13.12.2016.  Arkistoitu 29.1.2018. Viitattu 12.1.2018.
26. ↑  無料動画アプリTopBuzz Video コンテンツ提供者を募集 *japan.cnet.com*.  Arkistoitu 12.5.2018. Viitattu 12.1.2018.
27. 1 2  Russel: Ambitious new media firm ByteDance is no longer a secret outside of China – TechCrunch *TechCrunch*.  10.11.2017.  Arkistoitu 2.1.2018. Viitattu 12.1.2018.
28. ↑  Toutiao Pushes Short Video Business Globalization With USD1 Billion Musical.ly Takeover *Yicai Global*.  Arkistoitu 7.5.2018. Viitattu 12.1.2018.
29. ↑  Chinese news reading app Toutiao acquires Flipagram *TechCrunch*. Viitattu 10.7.2020. (englanniksi)[vanhentunut linkki]
30. ↑  文化"走出去"的方式有很多 短视频应用出海成小潮流 *new.qq.com*.  Arkistoitu 23.8.2020. Viitattu 10.7.2020.
31. ↑  Spangler: Beijing's ByteDance Steps Up Global Video and Entertainment Profile With Musical.ly Buy, Live.me Funding *Variety*.  10 November 2017.  Arkistoitu 10 February 2018. Viitattu 29 January 2018.
32. ↑  Jing: China's Toutiao buys teen-favourite video creation app Musical.ly *South China Morning Post*.  10.11.2017.  Arkistoitu 14.11.2019. Viitattu 12.11.2019.
33. ↑  Bytedance Goads Tencent With Competing English Learning Platform *www.yicaiglobal.com*. Viitattu 10.7.2020. (englanniksi)
34. ↑  Bytedance tests music-streaming app Resso in India and Indonesia *musically.com*.  Arkistoitu 8.4.2020. Viitattu 10.3.2020.
35. ↑  Resso, ByteDance's music streaming app, officially launches in India, sans Tencent-backed Universal Music *TechCrunch*.  Arkistoitu 23.8.2020. Viitattu 10.3.2020. en-US
36. ↑  Tagat: TikTok Owner ByteDance Launches Resso App in India, Taking on Spotify *Variety*.  4.3.2020.  Arkistoitu 6.4.2020. Viitattu 10.3.2020. (englanniksi)
37. ↑  Knight: This Chinese media giant is using machine learning to go after Facebook's lunch *MIT Technology Review*.  26.1.2017.